
Parlamentul  României

Camera  Deputaţilor

Comisia pentru Industrii şi Servicii

Bucureşti 23.11.2015
                                                Nr. 4c-3/341/2015
AVIZ
asupra propunerii legislative pentru completarea Legii nr. 321/2009 privind comercializarea produselor alimentare

În conformitate cu prevederile art. 95 din Regulamentul Camerei Deputaţilor, republicat, Comisia pentru industrii şi servicii a fost sesizată spre avizare cu propunerea legislativă pentru completarea Legii nr. 321/2009 privind comercializarea produselor alimentare, transmisă cu adresa P.L.x. 797/2015, înregistrată sub nr. 4c-3/341/2015, care va fi transmis Comisiei pentru agricultură, silvicultură, industrie alimentară şi servicii specifice, care este sesizată în fond.

Senatul, în şedinţa din data de 03 noiembrie 2015, a respins propunerea legislativă.

Consiliul Legislativ, cu adresa nr. 564/03.06.2015, a avizat favorabil propunerea legislativă cu unele observaţii şi propuneri.

Guvernul, prin adresa DPSG nr. 1452/16.09.2015, nu susţine propunerea legislativă.

Prezenta propunere legislativă are ca obiect modificarea şi completarea Legii nr. 321/2009 privind comercializarea produselor alimentare, vizând, instituirea unor măsuri în vederea rezervării unor spaţii de expunere şi vânzare pentru producătorii de produse alimentare atestate tradiţional, în fiecare hipermagazin care are un spaţiu de vânzare în suprafaţă de peste 2500 metri pătraţi
Examinarea proiectului de Lege a avut loc în sedinţa comisiei din data de 19.11.2015.
În urma dezbaterilor, membrii comisiei au hotărât, cu unanimitate de voturi, avizarea negativă a propunerii legislative. 
În raport de obiectul şi continutul său, propunerea legislativă face parte din categoria legilor ordinare.

În conformitate cu prevederile art. 75 alineatele (1) şi (3) din Constituţia României, republicată, Camera decizională, pentru această propunere legislativă, este Camera Deputaţilor.

PREŞEDINTE

IULIAN IANCU
Consilier parlamentar Robe Isabela Patricia

PAGE  
1

